Jesús Castillo Jiménez

Jesús Andrés CASTILLO JIMÉNEZ (naskiĝis  en Havano - mortis  en Havano) estis kuba esperantisto kaj honora membro de Kuba Esperanto-Asocio. La Komitato de KEA decidis elekti lin Honora Membro pro la fakto ke, dum tre malgranda vivo kiel esperantisto (11 jaroj) li elstare kontribuis al la esperanto movado en Kubo. Li eklernis Esperanton en septembro 1979Juan Ramón : Historia del movimiento esperantista en Cuba. [Historio de la esperantista movado en Kubo] (hispanlingva), MAS, 2017, ISBN 978-2-36960-099-2, komencis instrui la lingvon en 1981 kaj en la sekva jaro elektiĝis Direktoro de DEI (Direkcio de E-Instruado). De 1986 ĝis 1990 li estis prezidanto de KEA, en tiu etapo okazis pluraj el la plej gravaj eventoj de la unua epoko de KEA: 1986 (Teknika Konferenco pri Esperanto, en la Kongresa Palaco, kun partopreno de Simo Milojević, Ĝenerala Direktoro de UEA), 1987 (partopreno en la 72-a Jubilea UK en Varsovio, en reprezento de KEA), 1988 (kreado de la E-redakcio en Radio Havano Kubo); kaj okazigo de la Iberamerika Konferenco Esperanto ’88 en la Kongresa Palaco, en 1989 okazigo de la unua Kuba Kultura E-Festivalo, kaj fondiĝo de Avanco, oficiala organo de KEA. Tute aparta mencio meritas la jaron 1990, kiam sub lia gvido de la LKK organizis en la Kongresa Palaco la 75an UK, sub la Alta Protekto de Carlos Rafael Rodríguez, tiama Vicprezidanto de la Ŝtata kaj Ministra Konsilioj kie partoprenis Fidel Castro en la oficiala malfermo kaj speciala akcepto de la UK en la Palaco de la Revolucio, kie Castillo rekte interpretis la kuban prezidanton. Por tiu kongreso, oni sukcesis krei veran artan etoson en Esperanto, danke al famaj kubaj artistoj Beatriz Márquez, Miriam Ramos, Vicente Feliú, María E. Pérez, María L. García, Georgina Almanza, María Álvarez Ríos kaj aliaj. 
En la sama jaro 1990 ankaŭ okazis en Kubo la 23a ILEI-Konferenco kaj la 46a Internacia Junulara Kongreso de TEJO, kiuj parte estis rezulto de lia intensa agado.

 Referencoj  

 Eksteraj ligiloj 
 http://www.radiohc.cu/eo
 http://www.esperanto.cult.cu/images/Boletines/esperanto.cu_4_2015.pdf 
 http://www.esperanto.cult.cu/index.php/el-esperanto/el-esperanto-en-cuba 

Kategorio:Naskiĝintoj en Kubo‎
Kategorio:Kubaj esperantistoj
Kategorio:Honoraj Membroj de KEA‎
Kategorio:Prezidantoj de Kuba Esperanto-Asocio